**Годишен отчет за работата на НЧ”Светлина-1927” и библиотеката към него за 2021 г.**

В една трудна година, нестабилността в условия на пандемия се отразиха и в дейността на Народно читалище „Светлина-1927” с.Галатин. То се отчита и по изпълнението на задачите от основните насоки за развитие на читалищната дейност и културен календар за 2021 г.

**Обучение и проекти**

През 2021 г. читалището не е участвало по проекти.

Участие на Секретар-библиотекаря в семинари, обучения и други, свързани с повишаване на квалификацията им по основните читалищни и библиотечни дейности и работата им по проекти са били три.

**Основни задачи:**

-Да опазва културно-историческото наследство и националните традиции

-Да спомага изграждането на ценностна система у децата и младежите

-Да подържа и обогатява материалната база

-Да подържа активно сътрудничество между читалищата на територията на общината, областта и страната

-Обогатяване на библиотечния фонд чрез закупуване на нова литература, участия в проекти и дарения.

**Дейности:**

1. **Библиотечна и информационна дейност**

През изтеклата 2021 година бяха регистрирани 52 читатели, общият брой на посещенията в библиотеката бяха 1000, като 900 за дома, 100 в читалнята.

Библиотеката рекламира дейността си и тази на читалището чрез обяви за предстоящите мероприятия.

През отчетната година са раздадени 1050 тома библиотечни документи.Това е художествена литература ,литература за ученика и детска литература. За изтеклата година /2021/ за фонда на библиотеката са набавени 25 тома библиотечни документи /книги/ на стойност 223,57 лв. Закупени са от собствени средства 21 тома, 4 тома са дарение.

Нашата библиотека разполага с 6265 тома библиотечни документи. Библиотечните мероприятия, които организираме са в полза на децата и учениците.

**Културно-масова работа:**

Културно-масовата работа през годината беше насочена предимно към празници, бележити дати, чествания и годишнини.

**Художествено-творческа дейност:**

В читалището развиват своя талант и умения предимно деца и ученици.

Децата имаха възможност да покажат своите умения доста оскъдно, като участваха в общинския празник за деня на общината, който бе организиран от НЧ”Н.Й.Вапцаров-1924” и община гр.Криводол.

Танцовият състав се включи в 100-годишнините на читалището в с.Добруша и читалището на с.Пудрия. Взе участие и в празника на водата в с.Краводер.

Състава на читалището участва в организирането на празници, като; Баба Марта,Трети март, годишнини от кончината на Христо Ботев и Васил Левски. През месец ноември бе представена новата книга на Любомир Каменов – „Истинската история на България и още нещо…” наш съгражданин и автор.

**Културно-масова работа:**

-Осъществяване на културния календар за читалищни прояви.

-Участие в културните мероприятия на общината и селото.

-Честване на официалните и традиционни празници и годишнини.

-Провеждане на мероприятия, свързани със съхраняването, развитието и популяризирането на местни традиции и обичаи.

-Детският състав ще продължава участията си в различни общински и регионални фестивали, както и на всички празници и мероприятия, организирани от читалището ни, празници на селото и общината.

**Библиотечна дейност:**

-Привличане на повече нови потребители

-Обновяване на библиотечният фонд в зависимост от читателските интереси

-Изложби с детски рисунки, мартеници сурвачки

-Осъществяване на изложби свързани с бележити дати на личности и събития от местен и национален характер

-Провеждане на срещи и литературни четения на новоиздадена литература

-Изнасяне на презентации пред съграждани от селото по повод бележити дати в българската история-годишнини от обесването и раждането на Левски, Деня на Ботев, Трети март и др.

-Маратон на четенето; /четене на детски книжки с децата от детската градина/

-Национална седмица на четенето;/ четене в библиотеката, в детската градина/

**Основни задачи:**

-Съвместна дейност на НЧ”Светлина-1927” с детската градина, кметството и община Криводол при провеждането на местни и общински празници.

-Да използваме фолклора като средство за възпитание.

-Да спомага изграждането на ценностна система у децата и младежите.

-Да опазва културно-историческото наследство и националните традиции.

**Материално-техническа база на читалището**

От собствените средства се извърши ремонт на библиотеката, подмяна на дограма и пребоядисване .Ремонт бе направен и на входа за библиотеката и клуба на самодееца.

Секретар-библиотекар:

/П.Гешева/